El fitxatge estrella del CBF Viladecans Sports es diu Itziar
Channel: Fundació Ciutat de Viladecans
Date: 24/07/2015

L’Itziar va ser l’autèntica protagonista de la nit del Bàsquet Femení Viladecans Sports. Pateix una malaltia desconeguda i al llarg de tota la temporada el club lluïrà a la samarreta el lema “Nos movemos por Itziar”, com a mostra de suport.

No va ser l’únic moment emotiu. Més d’un centenar d’esportistes de totes les edats damunt la pista van celebrar l’inici de temporada i els quinze anys que han passat des de la seva formació.

Sota l’atenta mirada del President de la Federació Catalana de Bàsquet, una darrera l’altra es van anar presentant totes les seccions que enguany participaran a les diverses categories del bàsquet català, amb especial atenció a l’escola, l’autèntica joia del club.

Al llarg de tota la temporada el Bàsquet Femení Viladecans Sports durà a terme diversos actes solidaris en benefici de l’Itziar, el fitxatge estrella d’aquest any.